ΓΡΑΠΤΗ ΕΡΩΤΗΣΗ E-0068/02

υποβολή: Camilo Nogueira Romn (Verts/ALE) προς το Συμβούλιο

(25 Ιανουαρίου 2002)

Θέμα: Προτεραιότητες της ισπανικής προεδρίας και το πρόβλημα της αυτοδιάθεσης της πρώην Ισπανικής Σαχάρας

Μεταξύ των προτεραιοτήτων της ισπανικής προεδρίας που ανακοινώθηκαν από τον ισπανόπουργό Εξωτερικών, κ. Γιοσέπ Πικέ, μολονότι περιελαμβάνοντο προβλήματα από ολόκληρο τον κόσμο, δεν αναφέρεται το ψήφισμα σχετικά με την επίλυση του προβλήματος της αυτοδιάθεσης της πρώην Ισπανικής Σαχάρας, που ενεκρίθη από τον ΟΗΕ και η εφαρμογή του οποίου ζητείται από τον λαό και από τη Δημοκρατία των Σαραουί.

Ποια είναι η θέση του Συμβουλίου σχετικά με αυτό το ζωτικής σημασίας ζήτημα, το οποίο συνεχίζει να εκκρεμεί στο πλαίσιο της διαδικασίας αποαποικιοποίησης της αφρικανικής ηπείρου·

Απάντηση

(21 Μαΐου 2002)

Μια σταθερή και μόνιμη λύση του προβλήματος της Δυτικής Σαχάρας θα αποτελέσει αναμφιβόλως ουσιαστικό παράγοντα σταθερότητας στην περιοχή, αλλά και βασικό στοιχείο της συνεργασίας μεταξύ των χωρών του Μάγκρεμπ, την οποία ανέκαθενποστήριζε η Ευρωπαϊκή Ένωση. Για τον τερματισμό της σύρραξης στη Δυτική Σαχάρα, οι διαδοχικές προεδρίες του Συμβουλίου ευρίσκονται σε τακτική επαφή με τον κ. James Baker και είναι πάντοτε πρόθυμες να συμβάλουν στη δημιουργία κλίματος εμπιστοσύνης που θα διευκολύνει την εξεύρεση λύσης αποδεκτής και από τα δύο μέρη. Είναι ωστόσο προφανές ότι πρωταγωνιστικό ρόλο στην αναζήτηση λύσης έχει ο ΟΗΕ, την άποψη δε αυτή ασπάζεται και η ισπανική Προεδρία.

Για τον λόγο αυτόν, η Ευρωπαϊκή Ένωσηποστηρίζει πλήρως τις προσπάθειες του Γενικού Γραμματέα των Ηνωμένων Εθνών και του προσωπικού του απεσταλμένου κ. James Baker. Το Συμβούλιο Ασφαλείας, με τηνπ' αριθ. 1359 (2001) απόφασή του,πέδειξε σαφώς την ακολουθητέα πορεία: κάλεσε όλα τα μέρη να συναντηθούνπό την αιγίδα του προσωπικού απεσταλμένου του Γενικού Γραμματέα για να εξετάσουν το σχέδιο συμφωνίας-πλαισίου και να διαπραγματευθούν όλες τις τροποποιήσεις που επιθυμούν να επιφέρουν στην πρόταση αυτή, καθώς και για να εξετάσουν κάθε άλλη πρόταση πολιτικού διακανονισμού που θα μπορούσε ναποβληθεί από τα μέρη προκειμένου να επιτευχθεί μια εκατέρωθεν αποδεκτή συμφωνία.

Ηπ' αριθ. 1359 (2001) απόφαση προβλέπει επίσης την εκ παραλλήλου προς τις συνομιλίες αυτές εξέταση των επισήμων προτάσεων πουπέβαλε το Μέτωπο Πολισάριο προκειμένου να παρακαμφθούν τα εμπόδια που αντιμετωπίζονται για την εφαρμογή του σχεδίου διακανονισμού.

Το Συμβούλιο ευελπιστεί ότι οι επαφές μεταξύ των μερών θα επιτρέψουν να σημειωθεί ουσιαστική πρόοδος για την επίτευξη σταθερής και δίκαιης λύσης, προς το συμφέρον όλων και προκειμένου να ενισχυθεί η συνεργασία μεταξύ των χωρών του Μάγκρεμπ. Στο πλαίσιο αυτό, το Συμβούλιο σημείωσε ότι η εντολή της Minurso (Αποστολή των Ηνωμένων Εθνών για το δημοψήφισμα στη Δυτική Σαχάρα) παρατάθηκε προκειμένου να συνεχισθούν οι ήδη αναληφθείσες προσπάθειες. Σημείωσε επίσης την ενδιάμεση έκθεση του Γενικού Γραμματέα των Ηνωμένων Εθνών της 10ης Ιανουαρίου 2002, όπου αποκαλύπτει ότι προτίθεται να εξετάσει την κατάσταση πριν από τις 28 προσεχούς Φεβρουαρίου και, αν συντρέχει λόγος, ναποβάλει συστάσεις σχετικά με τη μέλλουσα εντολή και σύνθεση της Minurso.

Το Συμβούλιο εκτιμά πάντως ότι δεν πρέπει να αναμένεται το τέλος των συνομιλιών μεταξύ των μερών προκειμένου να ρυθμισθούν ορισμένα πιεστικά ανθρωπιστικά θέματα όπως οι επισκέψεις συγγενών. Το Συμβούλιο ανησυχεί πολύ για την τύχη των 1350 και πλέον αιχμαλώτων πολέμου που βρίσκονται ακόμη φυλακισμένοι, οι περισσότεροι πάνω από 20 χρόνια, ζήτημα για το οποίο πρέπει να εξευρεθεί επειγόντως λύση σύμφωνα με τιςποχρεώσεις της Σύμβασης της Γενεύης. Το Συμβούλιο χαιρετίζει μεν την πρόσφατη αποφυλάκιση 115 αιχμαλώτων πολέμου, διαπιστώνει όμως με λύπη του ότι δεν έχει σημειωθεί καμία ουσιαστικότερη πρόοδος. Η κατάσταση των προσφύγων της Δυτικής Σαχάρας στα στρατόπεδα του Tindouf προκαλεί επίσης συνεχώς αυξανόμενες ανησυχίες. Στο πλαίσιο αυτό, το Συμβούλιο θα εξακολουθήσει να καταβάλει προσπάθειες όσον αφορά τα ανθρωπιστικά ζητήματα που συνδέονται με τη σύγκρουση στη Δυτική Σαχάρα.

Το Συμβούλιοπενθυμίζει στον Αξιότιμο κ. Βουλευτή ότι η Ευρωπαϊκή Ένωση, μέσω του ανθρωπιστικού της γραφείου ECHO (Ευρωπαϊκό Γραφείο Επείγουσας Ανθρωπιστικής Βοήθειας), είναι ο σημαντικότερος χορηγός ανθρωπιστικής βοήθειας στους πρόσφυγες. Μεταξύ 1996 και 2001, η ανθρωπιστική βοήθεια προς τους πρόσφυγες των στρατοπέδων του Tindouf ανήλθε σε 56,4 περίπου εκατομμύρια ευρώ.